หวั่นการเมืองสหรัฐ ไม่หนุนบาทอ่อนค่า
กสิกรฯ ประเมินแผนลดงบดุลของเฟด ไม่กระทบการขึ้นดอกเบี้ย บาทยังผันผวนต่อ
17 มิ.ย. 2560

โพสต์ทูเดย์ - กสิกรฯ ประเมินแผนลดงบดุลของเฟด ไม่กระทบการขึ้นดอกเบี้ย บาทยังผันผวนต่อศูนย์วิจัยกสิกรไทย ออกบทวิเคราะห์เรื่อง เฟดเตรียมแผนลดงบดุล สะท้อนการปรับท่าทีนโยบายการเงินเป็นปกติมากขึ้นว่า การประชุมธนาคารกลางสหรัฐ (เฟด) ที่เปิดเผยรายละเอียดแนวทางการลดขนาดงบดุล ค่อนข้างเหนือความคาดหมายของตลาด โดยประเมินว่า เฟดจะเริ่มปรับลดงบดุลในช่วงไม่กี่เดือนข้างหน้า แต่ไม่มีผลกระทบต่อการขึ้นดอกเบี้ยของเฟดในช่วงที่เหลือของปีนี้ และจะยังคงเห็นเฟดทยอยปรับขึ้นดอกเบี้ยตามแนวทางที่วางไว้ต่อเนื่องในปีหน้าเพื่อสกัดแรงกดดันจากเงินเฟ้อสำหรับผลต่อตลาดการเงินไทยในช่วงที่เหลือของปี 2560 นั้น แม้มีความเป็นไปได้ที่ช่องว่างระหว่างอัตราดอกเบี้ยนโยบายของไทยและสหรัฐ จะปิดลงตั้งแต่ปลายไตรมาส 3 แต่คาดว่า คณะกรรมการนโยบายการเงิน (กนง.) อาจจะยังยืนอัตราดอกเบี้ยนโยบายของไทยไว้ที่ 1.50% ตลอดช่วงเวลาส่วนใหญ่ของปีนี้เพื่อสนับสนุนการฟื้นตัวของกิจกรรมทางเศรษฐกิจส่วนแนวโน้มค่าเงินบาท แม้สัญญาณคุมเข้มต่อเนื่องของเฟดทั้งการปรับขึ้นดอกเบี้ย และการลดงบดุล จะทำให้มีโอกาสที่จะเห็นเงินบาทกลับมาทยอยอ่อนค่าในช่วงที่เหลือของปี แต่ประเด็นการเมืองภายในของสหรัฐก็เป็นปัจจัยสำคัญที่อาจจะมีผลต่อทิศทางค่าเงินเหรียญสหรัฐ แม้เฟดจะมีนโยบายการเงินในเชิงคุมเข้มต่อเนื่อง แต่การฟื้นตัวของเงินเหรียญสหรัฐยังจำกัด และมีจังหวะที่ไม่แน่นอนในช่วงครึ่งปีหลังเช่นกัน